
غلام عباس 


اوور کوٹ 


جنوری کی ایک شام کو ایک خوش پوش نوجوان ڈیوس روڈ سے گزر کر مال روڈ پر 
پہنچا اور چیرنگ کراس کا رخ کر کے خراماں خراماں پٹری پر چلنے لگا۔ یہ نوجوان 
اپنی تراش خراش سے خاصا فیشن ایبل معلوم ہوتا تھا۔ لمبی لمبی قلمیںء چمکتے ہوئے 
بالء باریک باریک مونچھیں گویا سرمے کی سلائی سے بنائی گئی ہوں۔ بادامی رنگ کا 
گرم اوور کوٹ پہنے ہوئے ٤-۹9)‏ کا گئیں پر بتی رانک کئھے کا کی ایک ادھ کھلا 
پھول اٹکا ہواء سر پر سبز فلیٹ ہیٹ ایک خاص انداز سے ٹیڑھی رکھی ہوئی؛ سفید 
سلک کا گلوبند گلے کے گرد لپٹا ہواء ایک ہاتھ کوٹ کی جیب میں دوسرے میں بید کی 


ایک چھوٹی چھڑی پکڑے ہوتت ام" کی ک.''' ٠٦٦‏ 0۳۹۰۰۰ کانانے لگتا تھا۔ 


یہ ہفتے کی شام تھی۔ بھر پور جاڑے کا زمانہ۔ سرد اور تند ہوا کسی تیز دھار کی طرح 
جسم پر آ کے لگتی تھی مگر اس نوجوان پر اس کا کچھ اثر معلوم نہیں ہوتا تھا۔ اور 
لوگ خود کو گرم کرنے کے لیے تیز قدم اٹھا رہے تھے مگر اسے اس کی ضرورت نہ 
تھی جیسے اس کڑکڑاتے جاڑے میں اسے ٹہلنے میں بڑا مزا آ رہا ہو۔اس کی چال ڈھال 
سے ایسا بانکپن ٹپکتا تھا کہ تانگے والے دور ہی سے دیکھ کر سرپٹ گھوڑا دوڑاتے 


چل ا و و کک کک و و و ا 


ہوئے اس کی طرف لپکتے مگر وہ چھڑی کے اشارے سے نہیں کر دیتا۔ ایک خالی 
ٹیکسی بھی اسے دیکھ کر رکی مگر اس نے "نو تھینک یو" کہہ کر اسے بھی ٹال دیا۔ 


جیسے جیسے وہ مال کے زیادہ با رونق حصے کی طرف پہنچتا جاتا ٹھاء اس کی 
چونچالی بڑھتی جاتی تھی۔ وہ منہ سے سیٹی بجا کے رقص کی ایک انگریزی دھن 
نکالنے لگا۔ اس کے ساتھ بی اس کے٣‏ گن گھی تھرکتے ہوئے اٹھنے لگے۔ ایک دفعہ 
جب آس پاس کوئی نہیں تھا تو یکبارگی کچھ ایسا جوش آیا کہ اس نے دوڑ کر جھوٹ 
موٹ بال دینے کی کوشش کی گویا کرکٹ کا کھیل ہو رہا ہو۔راستے میں وہ سڑک آئی 
جو لارنس گارڈن کی طرف جاتی تھی مگر اس وقت شام کے دھندلکے اور سخت 
کہرے میں اس باغ پر کچھ ایسی اداسی برس رہی تھی کہ اس نے ادھر کا رخ نہ کیا اور 


سیدھا چیرنگ کراس کی طرف چلتا رہا۔ 


ملکہ کے بت کے قریب پہنچ کر اس کی حرکات و سکنات میں کسی قدر متانت آ گئی۔ 
اس نے اپنا رومال نکالا جسے جیب میں رکھنے کی بجائے اس نے کوٹ کی بائیں آستین 
میں اڑس رکھا تھا اور ہلکے ہلکے چہرے پر پھیراء تاکہ کچھ گرد جم گئی ہو تو اتر 
جائے۔ پاس گھاس کے ایک ٹکڑ' داز ر/گای''ا9 "١‏ ۳ بڑی سے‌اقئند سے کھیل رہے 
تھے۔ وہ رک گیا اور بڑی دلچسپی سے ان کا کھیل دیکھنے لگا۔ بچے کچھ دیر تک تو 
اس کی پرواہ کیے بغیر کھیل میں مصروف رہے مگر جب وہ برابر تکے ہی چلا گیا تو 
وہ رفتہ رفتہ شرمانے سے لگے اور پھر اچانک گیند سنبھال کر ہنستے ہوئے ایک 
دؤسرے کے پیچھے بھاگتے ہوٹے گھاس کے اس ٹکڑے ہی سے چلےۓ گکیۓ۔ 

نوجوان کی نظر سیمنٹ کی ایک خالی بنچ پر پڑی اور وہ اس پر آ کے بیٹھ گیا۔ اس وقت 
شام کے اندھیرے کے ساتھ ساتھ سردی اور بھی بڑھتی جا رہی تھی۔ اس کی یہ شدت نا 
خوشگوار نہ تھی بلکہ لذت پرستی کی ترغیب دیتی تھی۔ شہر کے عیش پسند طبقے کا 
تو کہنا ہی کیا وہ تو اس سردی میں زیادہ ہی کھل کھیلتا ہے۔ تنہائی میں بسر کرنے والے 
بھی اس سردی سے ورغلائے جاتے ہیں اور وہ اپنے اپنے کونوں کھدروں سے نکل کر 
محفلوں اور مجمعوں میں جانے کی سوچنے لگتے ہیں تاکہ جسموں کا قرب حاصل ہو۔ 
حصولِ لذت کی یہی جستجو لوگوں کو مال پر کھینچ لائی تھی اور وہ حسبِ توفیق 
ریستورانوں؛ کافی ہاؤسوں رقص گاہوں: سینماؤں اور تفریح کے دوسرے مقاموں پر 


محظوظ ہو رہے تھے۔ 


مال روڈ پر موٹروںء تانگوں اور بائیسکلوں کا تانتا بندھا ہوا تو تھا ہی ءپٹری پر چلنے 
والوں کی بھی کثرت تھی۔ علاوہ ازیں سڑک کی دو رویہ دکانوں میں خرید و فروخت کا 
بازار بھی گرم تھا۔ جن کم نصیبوں کو نہ تفریح طبع کی استطاعت تھی نہ خرید و 
فروخت کی وہ دور ہی سے کھڑے کھڑے ان تفریح گاہوں اور دکانوں کی رنگا رنگ 


روشنیوں سے جی بہلا رہے تھے۔ 


نوجوان سیمنٹ کی بنچ پر بیٹھا اپنے سامنے سے گزرتے ہوئے زن و مرد کو غور سے 
دیکھ رہا تھا۔ اس کی نظر ان کے چہروں سے کہیں زیادہ ان کے لباس پر پڑتی تھی۔ ان 
میں ہر وضع اور ہر قماش کے لوگ تھے۔ بڑے بڑے تاجر؛ سرکاری افسرء لیڈرء 
فنکارء کالجوں کے طلبا اور طالباتء نرسیںء اخباروں کے نمائندے دفتروں کے 


بابوزیادہ تر لوگ اوور کوٹ پہنے ہوئے تھے۔ ہر قسم کے اوور کوٹ؛ قراقلی کے بیش 


چا ا و ا و کک کک و و و ا 


قیمت اوور کوٹ سے لے کر خالی پٹی کے پرانے فوجی اوور کوٹ تک جسے نیلام میں 


خریدا گیا تھا۔ 


نوجوان کا اپنا اوور کوٹ تھا تو خاصا پرانا مگر اس کا کپڑا خوب بڑھیا تھا پھر وہ سلا 
ہوا بھی کسی ماہر درزی کا تھا۔ اس کو دیکھنے سے معلوم ہوتا تھا کہ اس کی بہت دیکھ 
بھال کی جاتی ہے۔ کالر خوب جما ہوا تھا۔ باہوں کی کریز بڑی نمایاںء سلو ٹ کہیں نام 

کو نہیں۔ بٹن سینگ کے بڑے بڑے چمکتے ہوئے۔ نوجوان اس میں بہت مگن معلوم ہوتا 


ایک لڑکا پان بیڑی سگریٹ کا صندوقچہ نے یہ زی .لیے سامنے سے گژرا نوجوان نے 


آواز 3ئ 

ین 17" 

''جناب!" 

''دس کا چینج ہے؟'"' 

'ہے تو نہیں۔ لا دوں گا۔ کیا لین گے آپ؟" 
'آنوٹ لے کے بھاگ گیا ٹو؟" 


"اجی واہ۔ کوئی چور اچکا ہوں جو بھاگ جاؤں گا۔ اعتبار نہ ہو تو میرے ساتھ چلیے۔ لیں 


گے کیا آپ؟" 


چا و ا و و و و ا 


''نہیں نہیں ہم خود چینج لائے گا۔ لو یہ اکنی نکل آئی۔ ایک سگریٹ دے دو اور چلے 
جاؤ۔" 


لڑکے کے جانے کے بعد مزے مزے سے سگریٹ کے کش لگانے لگا۔ وہ ویسے ہی 
بہت خوش نظر آتا تھا۔ سگریٹ کے دھوئیں نے اس پر سرور کی کیفیت طاری کر 
دی۔ایک چھوٹی سی سفید رنگ بلی سردی میں ٹھٹھری ہوئی بنچ کے نیچے اس کے 
قدموں میں آکر میاؤں میاؤں کرنے لگی۔ اس نے پچکارا تو اچھل کر بنچ پر آ چڑھی۔ اس 


نے پیار سے اس کی پیٹھ پر ہاتھ پھیرا اور کہاء "پور لیٹل سو ل" 


اس کے بعد وہ بنچ سے اٹھ کھڑا ہوا اور سڑک کو پار کر کے اس طرف چلا جدھر 
سینما کی رنگ برنگی روشنیاں جھلملا رہی تھیں۔ تماشا شروع ہو چکا تھا۔ برآمدے میں 
بھیڑ نہ تھی۔ صرف جند لوگ :فک "گ ق انی ذلمیں کی تا ر 067ا جائزہ لے رہے 
تھے۔ یہ تصویریں چھوٹے بڑے کئی بورڈوں پر چسپاں تھیں۔ ان میں کہانی کے چیدہ 
چیدہ مناظر دکھائے گیےتھے۔ تین نوجوان اینگلو انڈین لڑکیاں ان تصویروں کو ذوق و 
شوق سے دیکھ رہی تھیں۔ ایک خاص شانِ استغنا کے ساتھ مگر صنفب نازک کا پورا 
پورا احترام ملحوظ رکھتے ہوئے ۔وہ بھی ان کے ساتھ ساتھ مگر مناسب فاصلے سے ان 
تصویروں کو دیکھتا رہا۔ لڑکیاں آپس میں ہنسی مذاق کی باتیں بھی کرتی جاتی تھیں اور 
فلم پر رائے زنی بھی۔ اتنے میں ایک لڑکی نے جو اپنی ساتھ والیوں سے زیادہ حسین 
بھی تھی اور شوخ بھی دوسری لڑکی کے کان میں کچھ کہا جسے سن کر اس نے ایک 
قہقہہ لگایا اور پھر وہ تینوں ہنستی ہوئی باہر نکل گئیں۔ نوجوان نے اس کا کچھ اثر قبول 


نہ کیا اور تھوڑی دیر کے بعد وہ خود بھی سینما کی عمارت سے باہر نکل آیا۔ 

اب سات بج چکے تھے اور وہ مال کی پٹری پر پھر پہلے کی طرح مٹر گشت کرتا ہوا 
چلا جا رہا تھا۔ ایک ریستوران میں آرکسٹرا بج رہا تھا۔ اندر سے کہیں زیادہ باہر لوگوں 
کا ہجوم تھا۔ ان میں زیادہ تر موٹروں کے ڈرائیور کوچوان: پھل بیچنے والے جو اپنا 
مال بیچ کے خالی ٹوکرے لیے کھڑے تھے۔ کچھ راہ گیر جو چلتے چلتے ٹھہر گیے 
تھے۔ کچھ مزدوری پیشہ لوگ تھے اور کچھ گداگر۔ یہ اندر والوں سے کہیں زیادہ گانے 
کے رسیا معلوم ہوتے تھے کیونکہ وہ غل غپاڑہ نہیں مچا رہے تھے بلکہ خاموشی سے 
نغمہ سن رہے تھے۔ حالانکہ دھن اور ساز اجنبی تھے۔ نوجوان پل بھر کے لئے رکا اور 


پھر آگے بڑھ گیا۔ 


تھوڑی دور چل کے اسے انگریزی موسیقی کی ایک بڑی سی دکان نظر آئی اور وہ بلا 
تکلف اندر چلا گیا۔ ہر طرف شیشے کی الماریوں میں طرح طرح کے انگریزی ساز 
رکھے ہوئے تھے۔ ایک لمبی میز پر مغربی موسیقی کی دو ورقی کتابیں چنی تھیں۔ یہ 
نئے چلنتر گانے تھے۔ سرورق خوبصورت رنگدار مگر دھنیں گھٹیا۔ ایک چھچھلتی 
ہوئی نظر ان پر ڈالی پھر وہاں سے ہٹ آیا اور سازوں کی طرف متوجہ ہو گیا۔ ایک 
ہسپانوی گٹار پر جو ایک کھونٹی سے ٹنگی ہوئی تھی؛ ناقدانہ نظر ڈالی اور اس کے 
ساتھ قیمت کا جو ٹکٹ لٹک رہا تھا اسے پڑھا۔ اس سے ذرا ہٹ کر ایک بڑا جرمن پیانو 
رکھا ہوا تھا۔ اس کا کور اٹھا کے انگلیوں سے بعض پردوں کو ٹٹولا اور پھر کور بند کر 


دیا۔پیانو کی آواز سن کر دکان کا ایک کارندہ اس کی طرف بڑھا۔ 


"'گڈ ایوننگ سز۔ کوئی خفدمت؟' 


۰ 5 ۰ 7 یڈ ط م ٠‏ 2 
''نہیں شکریہ۔ ہاں اس مہینے کی گراموفون ریکارڈوں کی فہرست دے دیجئے۔" 


جا و و کک کک وو و ا 


فہرست لے کے اوور کوٹ کی جیب میں ڈالی۔ دکان سے باہر نکل آیا اور پھر چلنا 
شروع کر دیا۔ راستے میں ایک چھوٹا سا بک اسٹال پڑا۔ نوجوان یہاں بھی رکا۔ کئی تازہ 
رسالوں کے ورق الٹے۔ رسالہ جہاں سے اٹھاتا بڑی احتیاط سے وہیں رکھ دیتا۔ اور آگے 
بڑھا تو قالینوں کی ایک دکان نے اس کی توجہ کو جذب کیا۔ مالک دکان نے جو ایک 


لمبا سا چغہ پہنے اور سر پر کلاہ رکھے تھاءگرم جوشی سے اس کی آؤ بھگت کی۔ 


"'ذرا یہ ایرانی قالین دیکھنا چاہتا ہوں۔ اتاریئے نہیں یہیں دیکھ لوں گا۔ کیا قیمت ہے اس 
کی5 


''چودہ سو بتیس روپے ہے۔'" 

نوجوان نے اپنی بھنووں کو سکیڑا جس کا مطلب تھاء "اوہو اتنی۔" 

دکاندار نے کہاء "'آپ پسند کر لیجئے۔ ہم جتنی بھی رعایت کر سکتے ہیں کر دیں گے۔'' 
''شکریہ لیکن اس وقت تو میں صرف ایک نظر دیکھنے آیا ہوں۔" 

"'شوق سے دیکھئے۔ آپ ہی کی دکان ہے۔'" 


وہ تین منٹ کے بعد اس دکان سے بھی نکل آیا۔ 0071 ہا کرٹ کے کاج میں شربتی 
٤‏ 9 2 ۷ 
نکل آیا تھاء جب وہ اس کو ٹھیک کر رہا تھا تو اس کے ہونٹوں پر ایک خفیف اور پر 


اسرار مسکراہٹ نمودار ہوئی اور اس نے پھر اپنی مٹر گشت شروع کر دی۔ 


چا ا و ہک کک کک و و و ا 


اب وہ ہائی کورٹ کی عمارتوں کے سامنے سے گزر رہا تھا۔ اتنا کچھ چل لینے کے بعد 
اس کی فطری چونچالی میں کچھ فرق نہیں آیا۔ نہ تکان محسوس ہوئی تھی نہ اکتاہٹ۔ 
یہاں پٹری پر چلنے والوں کی ٹولیاں کچھ چھٹ سی گئی تھیں اور ان میں کافی فصل 
رہنے لگا تھا۔ اس تے اپتی بید کی چھڑی کو ایک انگلی پر گھمانے کی کوشش کی مگر 
کامیابی نہ ہوئی اور چھڑی زمین پر گر پڑی؛ "اوہ سوری'" کہہ کر زمین پر جھکا اور 


چھڑی کو اٹھا لیا۔ 


اس اثنا میں ایک نوجوان جوڑا جو اس کے پیچھے پیچھے چلا آ رہا تھا اس کے پاس 
سے گزر کر آگے نکل آیا۔ لڑکا دراز قامت تھا اور سیاہ کوڈرائے کی پتلون اور زپ 
والی چمڑے کی جیکٹ پہنے تھا اور لڑکی سفید ساٹن کی گھیر دار شلوار اور سبز رنگ 
کا کوٹ۔ وہ بھاری بھرکم سی تھی۔اس کے بالوں میں ایک لمبا سا سیاہ چٹلا گندھا ہوا تھا 
جو اس کے کمر سے بھی نیچا تھا۔ لڑکی کے چلنے سے اس چٹلے کا پھندنا اچھلتا کودتا 
پے درپے اس کے فربہ جسم سے ٹکراتا تھا۔ نوجوان کے لئے جو اب ان کے پیچھے 
پیچھے آ رہا تھا یہ نظارہ خاصا جاذب نظر تھا۔ وہ جوڑا کچھ دیر تک تو خاموش چلتا 
رہا۔ اس کے بعد لڑکے نے کچھ کہا جس کے جواب میں لڑکی اچانک چمک کر بولی۔ 


ہرگز نہیں۔ ہرگز نہیں۔ ہرگز نہیں۔ 


''سنو میرا کہنا مانو" لڑکے نے نصیحت کے انداز میں کہاء ''ڈاکٹر میرا دوست ہے۔ 


قینی کر کاو کل خر درگ 


۱ ۱ نل 
نہیں؛ نہیں؛ نہیں۔ 

"میں کہتا ہوں تمہیں ذرا تکلیف نہ ہو گی۔" 

لڑکی نے کچھ جواب نہ دیا۔ 

"تمہارے باپ کو کتنا رنج ہو گا۔ ذرا ان کی عزت کا بھی تو خیال کرو۔" 
''چپ رہو ورنہ میں پاگل ہو جاؤں گی۔" 


نوجوان نے شام سے اب تک اپنی مٹر گشت کے دوران میں جتنی انسانی شکلیں دیکھی 
تھیں ان میں سے کسی نے بھی٣‏ 4-۹ ٦٦٦‏ اپنق طرف منعطف نہیں کیا تھا۔ فی 
الحقیقت ان میں کوئی جاذبیت تھی ہی نہیں۔ یا پھر وہ اپنے حال میں ایسا مست تھا کہ 
کسی دوسرے سے اسے سروکار ہی نہ تھا مگر اس دلچسپ جوڑے نے جس میں کسی 
افسانے کے کرداروں کی پک 15 تیج کے یکبارگی اس گی :یرہ لیا تھا اور 
اسے حد درجہ مشتاق بنا دیا کہ وہ ان کی اور بھی باتیں سنے اور ہو سکے تو قریب 
سے ان کی شکلیں بھی دیکھ لے۔ 


اس وقت وہ تینوں بڑے ڈاکخانے کے چوراہے کے پاس پہنچ گیے تھے۔ لڑکا اور لڑکی 
پل بھر کو رکے اور پھر سڑک پار کر کے میکلو ڈ روڈ پر چل پڑے۔ نوجوان مال روڈ 
پر ہی ٹھہرا رہا۔ شاید وہ سمجھتا تھا کہ فی الفور ان کے پیچھے گیا تو ممکن ہے انہیں 


شبہ ہو جائے کہ ان کا تعاقب کیا جا رہا ہے۔ اس لیے اسے کچھ لمحے رک جانا چاہئے۔ 


جب وہ لوگ کوتی سو گز آگے نکل گیے تو اس نے لپک کر ان کا پیچھا کرنا چاہا مگر 


ابھی اس نے آدھی ہی سڑک پار کی ہو گی کہ اینٹوں سے بھری ہوئی ایک لاری پیچھے 


قق ‏ ر ر ‏ ر ‏ ر ‏ ر ‏ ت ر ت ‏ ص صصصصسصس 111۷11 ضا ضس 


سے بگولے کی طرح آئی اور اسے روندتی ہوئی میکلوڈ روڈ کی طرف نکل گئی۔ لاری 
گے ڈزائیوز نے توجوان کی چیخ سن کر پل پھر کے لئے گاڑی کی رفتار کم کی۔ پھر وہ 
سمجھ گیا کہ کوئی لاری کی لپیٹ میں آگیا اور وہ رات کے اندھیرے سے فائدہ اٹھاتے 
ہوئے لاری کو لے بھاگا۔ دو تین راہ گیر جو اس حادثے کو دیکھ رہے تھے شور مچانے 
لگے کہ نمبر دیکھو نمبر دیکھو مگر لاری ہوا ہو چکی تھی۔اتنے میں کئی اور لوگ 
جمع ہو گیے۔ ٹریفک کا ایک انسپکٹر جو موٹر سائیکل پر جا رہا تھا ۔رک گیا۔ نوجوان 


کی دونوں ٹانگیں بالکل کچلی گئی تھیں۔ بہت سا خون نکل چکا تھا اور وہ سسک رہا تھا۔ 


فوراً ایک کار کو روکا گیا اور اسے جیسے تیسے اس میں ڈال کر بڑے ہسپتال روانہ کر 
دیا گیا۔ جس وقت وہ ہسپتال پہنچا تو اس میں ابھی رمق بھر جان باقی تھی۔ اس ہسپتال 
کے شعبۂ حادثات میں اسسٹنٹ سرجن مسٹر خان اور دو نو عمر نرسیں مس شہناز اور 
مس گل ڈیوٹی پر تھیں۔ جس وقت اسے سٹریچر پر ڈال کے آپریشن روم میں لے جایا جا 
رہا تھا تو ان نرسوں کی نظر اس پر پڑی۔ اس کا بادامی رنگ کا اوور کوٹ ابھی تک 
اس کے جسم پر تھا اور سفید سلک کا مفلر گلے میں لپٹا ہوا تھا۔ اس کے کپڑوں پر جا 
بجا خون کے بڑے بڑے دھبے تھے۔ کسی نے از راہِ دردمندی اس کی سبز فلیٹ ہیٹ 
اٹھا کے اس کے سینہ پر رکھ دی کھلی ٹاکہ کو 1۳9 نے گے 


شہناز نے گل سے کہا:"'کسی بھلے گھر کا معلوم ہوتا ہے بے چارہ۔" 
گل دبی آواز میں بولی''خوب بن ٹھن کے نکلا تھا بے چارہ ہفتے کی شام منانے۔" 


''ڈرائیور پکڑا گیا یا نہیں؟" 

''نہیں بھاگ گیا۔"' 
''کتنے افسوس کی بات ہے۔" 


آپریشن روم میں اسسٹنٹ سرجن اور اور نرسیں چہروں پر جراحی کے نقاب چڑھائے 
جنہوں نے ان کی آنکھوں سے نیچے کے سارے حصے کو چھپا رکھا تھاء اس کی دیکھ 
بھال میں مصروف تھے۔ اسے سنگ مر مر کی میز پر لٹا دیا گیا۔ اس نے سر میں جو 
تیز خوشبو دار تیل ڈال رکھا تھاءاس کی کچھ مہک ابھی تک باقی تھی۔ پٹیاں ابھی تک 
جمی ہوئی تھیں۔ حادثے سے اس کی دونوں ٹانگیں تو ٹوٹ چکی تھیں مگر سرکی مانگ 


نہیں ب؟ نے پائی تھی۔ 


اب اس کے کپڑے اتارے جا رہے تھے۔ سب سے پہلے سفید سلک گلوبند اس کے گلے 
سے اتارا گیا۔ اچانی نںپ رفاک 0د اون اک نے برک نت ایی دو: گے کی طرف 
دیکھا۔ اس سے زیادہ وہ کر بھی کیا سکتی تھیں۔ چہرے جو دلی کیفیات کا آئینہ ہوتے 


نوجوان کے گلوبند کے نیچے نکتائن 5/۷ ۸۵ ٦٦ ٠٠‏ سے فرح اہی نہیں تھی۔۔اوور 
کوٹ اتارا گیا تو نیچے سے ایک بوسیدہ اونی سویٹر نکلا جس میں جا بجا بڑے بڑے 
سوراخ تھے۔ ان سوراخوں سے سوئٹر سے بھی زیادہ بوسیدہ اور میلا کچیلا ایک بنیان 
نظر آ رہا تھا۔ نوجوان سلک کے گلوبند کو کچھ اس ڈھب سے گلے پر لپیٹے رکھتا تھا 
کہ اس کا سارا سینہ چھپا رہتا تھا۔ اس کے جسم پر میل کی تہیں بھی خوب چڑھی ہوئی 
تھیں۔ ظاہر ہوتا تھا کہ وہ کم سے کم پچھلے دو مہینے سے نہیں نہایا البتہ گردن خوب 


و و کک کک کک کک کک کک و و و ا 


صاف تھی اور اس پر ہلکا ہلکا پوڈر لگا ہوا تھا۔ سوئٹر اور بنیان کے بعد پتلون کی باری 
آئی اور شہناز اور گل کی نظریں پھر بیک وقت اٹھیں۔ پتلون کو پیٹی کے بجائے ایک 
پرانی دھجی سے جو شاید کبھی نکٹائی رہی ہو گی خوب کس کے باندھا گیا تھا۔ بٹن اور 
بکسوے غائب تھے۔ دونوں گھٹنوں پر سے کپڑا مسک گیا تھا اور کئی جگہ کھونچیں 
لگی تھیں مگر چونکہ یہ حص ت 00وہ ایر کے نیچے رہتے تھے اس لئے لوگوں کی 
ان پر نظر نہیں پڑتی تھی۔ اب بوٹ اور جرابوں کی باری آئی اور ایک مرتبہ پھر مس 


شہناز اور مس گل کی آنکھیں چار ہوئیں۔ 


بوٹ تو پرانے ہونے کے باوجود خوب چمک رہے تھے مگر ایک پاؤں کی جراب 
دوسرے پاؤں کی جراب سے بالکل مختلف تھی۔ پھر دونوں جرابیں پھٹی ہوئی بھی 
تھیںء اس قدر کہ ان میں سے نوجوان کی میلی میلی ایڑیاں نظر آ رہی تھیں۔ بلا شبہ اس 
وقت تک وہ دم توڑ چکا تھا۔ اس کا جسم سنگ مر مر کی میز پر بے جان پڑا تھا۔ اس کا 
چہرہ جو پہلے چھت کی سمت تھا۔ کپڑے اتارنے میں دیوار کی طرف مڑ گیا۔ معلوم ہوتا 
تھا کہ جسم اور اس کے ساتھ روح کی برہنگی نے اسے خجل کر دیا ہے اور وہ اپنے ہم 
جنسوں سے آنکھیں چرا رہا ہے۔ 

اس کے اوور کوٹ کی مختلف جیبوں سے جو چیزیں برآمد ہوئیں وہ یہ تھیں:ایک 
چھوٹی سی سیاہ کنگھی؛ ایک رومال؛ ساڑھے چھ آنےە ایک بجھا ہوا آدھاسگریٹ: ایک 
چھوٹی سی ڈائری جس میں نام اور پتے لکھے تھے۔نئے گراموفون ریکارڈوں کی ایک 
ماہانہ فہرست اور کچھ اشتہار جو مٹر گشت کے دوران اشتہار بانٹنے والوں نے اس کے 


ہاتھ میں تھما دیےتھے اور اس نے انہیں اوور کوٹ کی جیب میں ڈال دیا تھا۔افسوس کہ 


لق 7ري می یتشعمصصطمىیىسسپپیئپیففففییرسسیو 


اس کی بید کی چھڑی جو حادثے کے دوران میں کہیں کھو گئی تھی اس فہرست میں 


شامل نہ تھی۔ 


